אגף התקשוב וההגנה בסייבר

אגף התקשוב וההגנה בסייבר, שעד שנת 2025 נקרא אגף התקשוב וההגנה בסֶבֶ"ר, במטה הכללי של צה"ל הוא הגוף המתווה את מדיניות הקשר, התקשורת, המחשוב, השליטה והבקרה ואבטחת מערכות מידע בצה"ל. אגף התקשוב הוקם ב־3 במרץ 2003, על יסודות חיל הקשר, האלקטרוניקה והמחשבים. בדומה לאמ"ן ולחילות האוויר והים, אגף התקשוב אמון על בניין הכוח והפעלתו.

ראש האגף הנוכחי הוא האלוף אביעד דגן. האגף מורכב ממספר חטיבות: חטיבת הספקטרום וההגנה בסייבר, חטיבת ההפעלה, חטיבת המידע והבינה המלאכותית (בינה), חטיבת הספקטרום והתקשורת (ספירה), חטיבת הרמ"ט ומנהלת הטרנספורמציה.

שמו הקודם של האגף מורכב מהמונח תקשוב – הלחם של תקשורת ומחשוב, ומראשי התיבות סב"ר – סביבת הרשת – החלופה העברית למונח סייבר.

האגף מנחה את תחום התקשוב בזרוע היבשה, בחיל האוויר, בחיל הים ובאגף המודיעין, עובדה המוצאת את ביטויה בסמלי זרועות אלו על סמלו של האגף.

מבנה ארגוני
מבנה אגף התקשוב הנוכחי מתבסס על מטה המורכב מחטיבות (בדומה ללהקים שבמטה זרוע האוויר והחלל והמספנים שבמטה זרוע הים), ויחידות עצמאיות אחרות. המבנה ההיררכי של החטיבות, כנהוג ביחידות מטה בצה"ל, מורכב ממחלקות, ענפים ומדורים.

מפקד אגף התקשוב וההגנה בסייבר הוא ראש האגף, קצין בדרגת אלוף. תחתיו נמצאים חטיבת ההפעלה, האחראית על תפעול הלוחמה הרשתית והספקטראלית; חטיבת ההגנה, האחראית על מניעת חדירות ממערכי התקיפה בסב"ר של האויב למערכות המבצעיות השונות; חטיבת ההתעצמות (נסגרה בסוף שנת 2025), הנקראה גם לוט"ם – החטיבה להתעצמות טכנולוגית מבצעית, שהייתה האחראית על פיתוח מערכות התקשוב של צה"ל ותפעולן; ומנהלת הטרנספורמציה הדיגיטלית, המכונה גם מנהלת ט"ד, אשר אחראית להוביל מאמץ זה בצה"ל כולו תחת הדירקטיבה של סגן הרמטכ"ל בכלל גופי בניין הכוח בצה"ל תוך השפעה על תהליכים מבצעיים לשם העצמת הקטלניות והאפקטיביות של צה"ל.

עיקר המערכים של האגף מרוכזים בידי החיל היחיד הכפוף לאגף התקשוב: חיל הקשר והתקשוב.

מדובר בתוכנית רב-זרועית, בה משולבים גורמים מבצעיים וטכנולוגיים, שמטרתה להוביל את צה"ל להיות ארגון חדשני, דיגיטלי ומבוסס מידע, וככזה, להשפיע על התהליכים המבצעיים ולהעצים את הקטלניות והאפקטיביות של צה"ל.

 חטיבות אגף התקשוב וההגנה בסב"ר סמל שם תפקיד מפקדמרכז|27pxחטיבת הרמ"ט לבניין הכוחיעודה הובלת האסטרטגיה, המדיניות ותהליכי בניין הכוח של אגף התקשוב וההגנה בסייבר בראייה מטכ"לית ורב זרועית. גם בתחומי הדיגיטל, בספקטרום והסייבר ההגנתי, וגם בהרחבת שיתופי הפעולה במרחב הצה"לי, הלאומי והבינ"ל. הכול תוך העצמת האנשים, היכולות הטכנולוגיות-מבצעיות של האגף, ומערכיו המקצועיים למימוש משימות צה"ל בכל מצבי השח"ם.תא"ל יעל גרוסמן מרכז|27px חטיבת ההפעלה וקצין קשר ראשייעודה הוא עיצוב, תכנון, פיתוח ניהול המערכה האכפתית בהפעלת הכוח בכלל מצבי השח"ם. החטיבה מובלת על ידי קצין הקשר והתקשוב הראשי, שאמון על הפיתוח המקצועי, ההכשרות והכשירות של מערך התקשוב הקרבי-מבצעי בצה"ל, ועל הפעלת הכוח התקשובי ביבשה. תא"ל עומר כהןמרכז|לא ממוסגר|27x27 פיקסליםחטיבת בינה חטיבת המידע והבינה המלאכותית, היא חטיבה מטכ"לית, מבצעית-טכנולוגית, המובילה ויוזמת פלטפורמות, מערכות ויכולות מידע ובינה מלאכותית, המאפשרות קפיצה מעריכית באפקטיביות המבצעית של צה"ל ומשרתיו. הכול באמצעות טכנולוגיה פורצת דרך, תהליכים רב-זרועיים ורב-ארגוניים, פיתוח אנשים, שיטה - ותרבות. גלגול של חטיבת ההתעצמות (לוטם).תא"ל ברוךמרכז|לא ממוסגר|27x27 פיקסלים חטיבת ספירהחטיבת סְפֵירָה - חטיבת הספקטרום והתקשורת, היא חטיבה מטכ"לית, מבצעית-טכנולוגית, המובילה את העליונות בספקטרום ויכולות התקשורת האסטרטגיות, על מנת להבטיח את חופש הפעולה הצה"לי.תא"ל רחלי דמבינסקימרכז|27px חטיבת ההגנה בסייבר חטיבת ההגנה בסייבר היא חטיבה מטכ"לית, מבצעית-טכנולוגית, המבטיחה את העליונות בהגנה בסייבר נוכח פני אויב, לשם העצמת היכולות המבצעיות הצה"ליות, והבטחת חופש הפעולה הרב ממדי - באמצעות הגנה מעצמתית ושלילת יכולות אויב. תא"ל ל'
תגי היחידה של חיילי אגף התקשוב וההגנה בסב"ר בפיקודים
במאי 2018 קיבלו החיילים מיחידות התקשוב השונות בפיקוד הצפון, המרכז והדרום (גדודי תקשוב פיקודיים) את תגי היחידה החדשים המאפיינים את השיוך המקצועי והשיוך הפיקודי שלהם.

היסטוריה
150px|שמאל|ממוזער|התג הקודם של אגף התקשוב ששונה במאי 2017
170px|שמאל|ממוזער|סמלו הקודם של אגף התקשוב במאי 2017
ב־1999 הוקמה חטיבת התקשוב תחת אט"ל במסגרת הקמת האגף.

בתחילת 2001 הטיל הרמטכ"ל שאול מופז על אלוף בני גנץ לבחון את מערך התקושב בצה"ל. הוועדה המליצה במרץ 2002 למסדר גוף מטכ"לי לטיפול ברכיבי רשת בין זרועיים וכסמכות עליונה לתחום. 

עד להקמת אגף התקשוב במרץ 2003, סמכויותיו היו בעיקר תחת אגף המבצעים במטכ"ל. עם ההתפתחות וגדילת המורכבות של המערך התקשובי והטכנולוגיה בצה"ל היה צורך בריכוז של מאמצי התכנון והנחיות הפעילות וסדר העדיפויות התקשוביות בצה"ל. הקמתו של אגף במטה הכללי, דבר הקורה לעיתים רחוקות, שייעודו עיסוק בנושא התקשוב, הייתה ביטוי לדגש ששם צה"ל על מחשוב, תקשורת נתונים ועל שליטה ובקרה, לאחר עבודת מטה שנעשתה על ידי בני גנץ, מפקד גיס בפיקוד הצפון באותה התקופה.

בדצמבר 2005 החליט הרמטכ"ל דן חלוץ להעביר את הכפיפות של חיל הקשר והתקשוב מאגף התקשוב לזרוע היבשה, כחלק משינוי ארגוני כולל בצה"ל, שבמסגרתו הועברו גם חילות אחרים לזרוע היבשה. מלחמת לבנון השנייה הייתה המלחמה הראשונה שבה נטל חלק אגף התקשוב. בתחילת שנת 2008 החזיר הרמטכ"ל גבי אשכנזי את חיל התקשוב לאגף התקשוב.

אגף התקשוב נמצא בליבת העשייה הצבאית בתחומי התוכנה, הקשר והטכנולוגיה. פעילות זו מוצאת את ביטויה באופן בולט במיוחד בשני העשורים האחרונים, נוכח כניסת הטכנולוגיה והמיחשוב בצורה נרחבת לפעילות הצבאית. משימות האגף, מעבר לנושאי הקשר הקלאסי, הם טכנולוגיה, מחשוב, הגנה בסב"ר והצפנה. האגף הוא הצעיר מבין אגפי המטכ"ל ואנשיו פועלים לשמור על עליונות טכנולוגית בעולם התוכנה והמחשוב.

ביולי 2013 החל התהליך המכרזי להעתקת יחידות אגף התקשוב ממקומם במרכז המדינה אל קריית התקשוב שתוקם בבאר שבע וזאת במסגרת תוכנית העתקת בסיסי צה"ל לנגב.

זרוע הסב"ר
זרוע הסב"ר היא זרוע שתוכננה להקמה בצה"ל, שהייתה צפויה להיות אחראית על הפעלת הכוח במרחב הקיברנטי (סייברספייס) ועל לוחמת רשת (סייבר) התקפית והגנתית.

עם כניסתו של גדי איזנקוט לתפקיד הרמטכ"ל הוא הטיל על ראש אגף המודיעין, הרצי הלוי, לעמוד בראש צוות רב-זרועי לבחינת שיפור האפקטיביות המבצעית במימד הסב"ר. ביוני 2015 הורה איזנקוט על הקמת הזרוע בתוך שנתיים. את הליך התכנון והקמת הזרוע ליווה צוות היגוי מטכ"לי שכלל בין השאר את ראש אגף התכנון וסגן הרמטכ"ל. לתחומי אחריותה של הזרוע תוכננו לעבור תחומים שנמצאים באחריות אגף המודיעין ואגף התקשוב, בהם תחום הגנת הסב"ר, תחום לוחמת רשת, תחומי איסוף מודיעין ותכנון מבצעי הנוגעים בזירה הקיברנטית.

בינואר 2017 נדחתה הקמת זרוע הסב"ר, והאחריות ההתקפית לתחום הסב"ר הושארה באגף המודיעין, כאשר מטה הסב"ר הצה"לי, שהיה תחת סגן הרמטכ"ל, הוכפף לאגף התקשוב.

במאי 2017 שונה שם אגף התקשוב לאגף התקשוב וההגנה בסב"ר, בהתאם עודכן גם סמל האגף וחיילי האגף קיבלו כומתה בצבע תכלת כהה.

סמלים וכומתה
שמאל|ממוזער|147x147px|סיכת בוגר קורס בבה"ד 7 באגף התקשוב (התקשובון)
פירוש השם סב"ר הוא "סביבה רשתית". ראשי תיבות אלו נבחרו במכוון כדי שיזכירו את המילה "סייבר", המייצגת את הייעוד החדש שנוסף לאגף התקשוב: אבטחת מידע והגנה על רשתות המידע והתקשורת של צה"ל מפני לוחמת רשת.

ב-17 בספטמבר 2017 חנך אגף התקשוב וההגנה בסב"ר תג יחידה חדש. צורתו היא עיגול והרקע הוא מטריצה של ספרות 0 ו-1 המייצגות דיגיטציה של מחשבים ואת המרחב הקיברנטי. עליו מוטבע ברק אדום, סמל לתחום הקשר, התקשוב והתקשורת. בחזית מוטבע סמל המטה הכללי של צה"ל כסמל להשתלבות מערך התקשוב והסב"ר בכל מערכי צה"ל.

החל מ-17 בספטמבר 2017 חיילי האגף משתמשים בכומתה בצבע תכלת כהה.
ראש האגף, האלוף נדב פדן, אמר כי .

החל משנת 2018, תגי היחידה של יחידות התקשוב בפיקודים המרחביים כוללים את סמל הפיקוד במקום את סמל המטכ"ל.

ראשי האגף
 שם  תקופת כהונההערותאלוף יצחק הראל  3 במרץ 2003 – 20 בדצמבר 2003לימים ראש אגף התכנוןאלוף אודי שני  21 בדצמבר 2003 – 12 בנובמבר 2006אלוף עמי שפרן  13 בנובמבר 2006 – 24 באוקטובר 2011אלוף עוזי מוסקוביץ'  24 באוקטובר 2011 – 28 במרץ 2016אלוף נדב פדן  13 ביוני 2016 – 4 בפברואר 2018לימים מפקד פיקוד המרכזאלוף ליאור כרמלי  4 בפברואר 2018 – 19 בינואר 2022אלוף ערן ניב  19 בינואר 2022 – 28 באוקטובר 2024אלוף אביעד דגן28 באוקטובר 2024 – הווה
ראו גם
 חיל הקשר והתקשוב
 מטה הסייבר הלאומי

 לקריאה נוספת 
 מאיר פינקל, המטכ"ל, הוצאת מודן, 2020, פרק 14 - הקמת אגף התקשוב, עמודים 395–405

קישורים חיצוניים

 העברת חיל התקשוב לזרוע היבשה.
 אמנון דירקטור, קצין הקשר הראשי: "נערכים לאפשר לצה"ל לפעול בכל מקום", באתר צה"ל








 הערות שוליים 

*
תקשוב
קטגוריה:לוחמה קיברנטית בישראל